CELEX: 32005R1336
Language: mt
Date: 2005-08-12 00:00:00
Title: 1336/2005/KE: Regolament tal-Kummissjoni (KE) Nru 1336/2005 tat- 12 ta' Awwissu 2005 li jemenda l-Anness III għar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel Test b'rilevanza għaż-ŻEE.

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               225
            
         REGOLAMENT TAL-KUMMISSJONI (KE) Nru 1336/2005
   tat-12 ta' Awwissu 2005
   li jemenda l-Anness III għar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2092/91 tal-24 ta’ Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel (1), u b’mod partikolari t-tieni inċiż tal-Artikolu 13 tiegħu,
   Billi:
   
               (1)
            
            
               B'riżultat tal-Artikolu 8 tar-Regolament (KEE) Nru 2092/91 kif emendat bir-Regolament tal-Kunsill (KE) Nru 392/2004 (2), l-ambitu tal-attivitajiet tal-operaturi sottomessi għas-sistema ta' spezzjoni kif ipprovduta fl-Artikolu 9 tar-Regolament (KEE) Nru 2092/91 ikopri kull operatur matul il-proċess kollu ta' produzzjoni, preparazzjoni u kummerċjalizzazzjoni.
            
         
               (2)
            
            
               Sabiex ikunu koperti adegwatament il-kategoriji kollha tal-operaturi msemmija fl-Artikolu 8(1) tar-Regolament (KEE) Nru 2092/91, hemm bżonn li tiġi estiża l-applikazzjoni tad-dispożizzjonijiet ġenerali stabbiliti fl-Anness III għal dak ir-Regolament.
            
         
               (3)
            
            
               Huwa xieraq li l-frekwenza ta' spezzjonijiet każwali tiġi relatata mar-riskji ta' nuqqas ta' konformità mar-Regolament (KEE) Nru 2092/91.
            
         
               (4)
            
            
               L-Anness III għar-Regolament (KEE) Nru 2092/91 għandu għalhekk jiġi emendat skont dan.
            
         
               (5)
            
            
               Il-miżuri li huma stabbiliti f'dan ir-Regolament huma konformi mal-opinjoni tal-Kumitat maħtur skont l-Artikolu 14 tar-Regolament (KEE) Nru 2092/91,
            
         ADOTTAT DAN IR-REGOLAMENT:
   Artikolu 1
   L-Anness III tar-Regolament (KEE) Nru 2092/91 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba' jum mill-publikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 12 ta' Awwissu 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 198, 22.7.1991, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 2254/2004 (ĠU L 385, 29.12. 2004, p. 20).
   
      (2)  ĠU L 65, 3.3.2004, p. 1.
   
      ANNESS
      L-Anness III għar-Regolament (KEE) Nru 2092/91 huwa emendat kif ġej:
      
                  (1)
               
               
                  Wara t-titolu, għandu jiddaħħal dan li ġej:
                  “Id-Dispożizzjonijiet Ġenerali stabbiliti f'dan l-Anness għandhom japplikaw għall-operaturi msemmija f'Artikolu 8(1), sakemm dawk id-dispożizzjonijiet huma relatati mal-attivitajiet li għandu jwettaq l-operatur ikkonċernat.
                  Flimkien mad-Dispożizzjonijiet Ġenerali, id-Dispożizzjonijiet Speċifiċi għandhom japplikaw għal dawk l-operaturi li jwettqu l-attivitajiet imsemmija fit-titolu ta' kull subsezzjoni.”
               
            
                  (2)
               
               
                  Id-Dispożizzjonijiet Ġenerali huma emendati kif ġej:
                  
                              (a)
                           
                           
                              Il-Punti 3 sa 6 għandhom jinbidlu b’dan li ġej:
                              “3.   Spezzjoni tal-bidu
                              Meta jiġu implimentati għall-ewwel darba l-arranġamenti għall-ispezzjoni, l-operatur responsabbli għandu jħejji:
                              
                                          —
                                       
                                       
                                          deskrizzjoni sħiħa tal-unità u/jew bini u/jew attività,
                                       
                                    
                                          —
                                       
                                       
                                          il-miżuri prattiċi kollha li għandhom jittieħdu fil-livell tal-unità u/jew bini u/jew attività sabiex tkun żgurata l-konformità ma’ dan ir-Regolament, u b'mod partikolari mar-rekwiżiti f'dan l-Anness,
                                       
                                    
                                          —
                                       
                                       
                                          il-miżuri ta’ prekawzjoni li għandhom jittieħdu sabiex jitnaqqas ir-riskju ta’ kontaminazzjoni minn prodotti jew sustanzi mhux awtorizzati u l-miżuri ta’ tindif li għandhom jittieħdu f’postijiet tal-ħażna u tul il-katina kollha ta’ produzzjoni tal-operatur.
                                       
                                    Fejn xieraq, dawn id-deskrizzjonijiet u l-miżuri jistgħu jagħmlu parti minn sistema ta' kwalità kif stabbilita mill-operatur.
                              Id-deskrizzjoni u l-miżuri prattiċi kkonċernati għandhom ikunu mniżżlin f'dikjarazzjoni, iffirmata mill-operatur responsabbli.
                              B'żieda għal dan, din id-dikjarazzjoni għandha tinkludi mpenn mill-operatur:
                              
                                          —
                                       
                                       
                                          li jwettaq x-xogħolijiet f’konformità mal-Artikoli 5, 6, 6a u, fejn hu rilevanti, l-Artikolu 11 ta' dan ir-Regolament, u/jew ir-Regolament (KE) Nru 223/2003,
                                       
                                    
                                          —
                                       
                                       
                                          li jaċċetta, fl-eventwalità ta' ksur jew irregolaritajiet, l-infurzar tal-miżuri li ssir referenza għalihom fl-Artikolu 9(9) ta' dan ir-Regolament u, fejn relevanti, fl-Artikolu 10(3) ta' dan ir-Regolament, u
                                       
                                    
                                          —
                                       
                                       
                                          li jaċċetta li jinforma bil-miktub lix-xerrejja tal-prodott sabiex jiżgura li l-indikazzjonijiet li jirriferu għall-metodu ta' produzzjoni organika jitneħħew minn din il-produzzjoni.
                                       
                                    Din id-dikjarazzjoni għandha tiġi vverifikata mill-korp jew awtorità tal-ispezzjoni li toħroġ rapport li jidentifika d-defiċjenzi possibbli u n-nuqqasijiet ta' konformità mad-dispożizzjonijiet ta' dan ir-Regolament. L-operatur għandu jiffirma dan ir-rapport u jieħu l-miżuri korrettivi meħtieġa.
                              4.   Komunikazzjoni
                              L-operatur responsabbli jrid jinnotifika kull bidla fid-deskrizzjoni jew tal-miżuri prattiċi msemmija fil-punt 3 u fid-disposizzjonijiet tal-ispezzjoni inizjali previsti fit-taqsimiet A, B, C, D u E tad-Dispożizzjonijiet Speċifiċi ta' dan l-Anness lill-korp jew lill-awtorità ta' spezzjon fi żmien xieraq.
                              5.   Żjarat ta' spezzjoni
                              Il-korp jew awtorità tal-ispezzjoni għandu jagħmel spezzjoni fiżika sħiħa, tal-anqas darba fis-sena, tal-operaturi kollha. Il-korp jew awtorità ta' spezzjoni jista’ jieħu kampjuni għall-ittestjar tal-prodotti li mhumiex awtorizzati f'dan ir-Regolament jew sabiex jiġu ċċekkjati l-metodi ta' teknika tal-produzzjoni li mhumiex f'konformità ma' dan ir-Regolament. Jistgħu jittieħdu wkoll kampjuni u jiġu analizzati sabiex jinqabad tniġġiz possibbli minn prodotti li mhumiex awtorizzati. Iżda, din l-analiżi għandha titwettaq fejn hemm suspett ta' użu ta' prodotti li mhumiex awtorizzati. Għandu jitħejja rapport ta' spezzjoni wara kull żjara, iffirmata mill-persuna responsabbli għall-unità jew ir-rappreżentant tiegħu.
                              Barra minn hekk, il-korp jew l-awtorità ta' spezzjoni għandu jwettaq żjarat ta' spezzjoni b’mod aleatorju, avżati jew le, abbażi tal-evalwazzjoni ġenerali tar-riskju ta' nuqqas ta' konformità ma' dan ir-Regolament u mar-Regolament (KE) Nru 223/2003, filwaqt li jqis għall-inqas ir-riżultati tal-ispezzjonijiet preċedenti, il-kwantità u l-prodotti kkonċernati u r-riskju ta' skambju ta' prodotti.
                              6.   Kontijiet dokumentati
                              Għandhom jinżammu rekords tal-ħażna u dawk finanzjarji fl-unità jew fil-bini, sabiex l-operatur ikun jista' jidentifika, u biex il-korp jew l-awtorità tal-ispezzjoni jkun jista' jivverifika:
                              
                                          —
                                       
                                       
                                          il-fornitur u, fejn huwa differenti, il-bejjiegħ, jew l-esportatur tal-prodotti,
                                       
                                    
                                          —
                                       
                                       
                                          in-natura u l-kwantitajiet ta’ prodotti msemmija fl-Artikolu 1 ikkonsenjati lill-unità u, meta rilevanti, il-materjali kollha mixtrija u l-użu ta’ dawn il-materjali, u, meta rilevanti, il-kompożizzjoni tal-prodotti tal-għalf kompost,
                                       
                                    
                                          —
                                       
                                       
                                          in-natura u l-kwantitajiet tal-prodotti msemmija fl-Artikolu 1 maħżun fil-bini,
                                       
                                    
                                          —
                                       
                                       
                                          in-natura, il-kwantitajiet u d-destinatarji u, fejn huma differenti, ix-xerrejja, barra l-konsumaturi finali, ta' kull prodott kif hemm riferut fl-Artikolu 1, li jkunu ħallew l-unità jew il-bini jew il-faċilitajiet tal-ħażna tal-ewwel destinatarju,
                                       
                                    
                                          —
                                       
                                       
                                          fil-każ ta’ operaturi li ma jaħżnux jew ma jittrattawx fiżikament dawn il-prodotti, in-natura u l-kwantitajiet ta’ prodotti, kif imsemmija fl-Artikolu 1, mixtrija u mibjugħa, u l-fornituri, u meta differenti, il-bejjiegħa jew l-esportaturi u x-xerrejja, u meta differenti, id-destinatarji.
                                       
                                    Il-kontijiet dokumentati għandhom jinkludu wkoll ir-riżultati tal-verifika mal-wasla tal-prodotti u kull informazzjoni oħra rikjesta mill-korp jew awtorità tal-inspezzjoni bl-iskop ta' spezzjoni xierqa.
                              Id-dejta fil-kontijiet għandha tkun dokumentata b'dokumenti ta' ġustifikazzjoni xierqa.
                              Il-kontijiet għandhom juru l-bilanċ bejn id-dħul u l-ħruġ.”
                           
                        
                              (b)
                           
                           
                              It-titolu tal-punt 7 għandu jinbidel b'dan li ġej:“7.   L-ippakkjar u t-trasport ta’ prodotti lejn operaturi jew unitajiet oħra”
                           
                        
                              (c)
                           
                           
                              Wara l-punt 7, għandu jiddaħħal il-punt 7a li ġej:
                              “7a.   L-irċevuta ta’ prodotti minn unitajiet oħrajn u mingħand operaturi oħrajn
                              Mal-wasla ta' prodott kif imsemmi fl-Artikolu 1, l-operatur għandu jiċċekkja l-għeluq tal-pakkett jew reċipjent fejn hu meħtieġ u l-preżenza tal-indikaturi msemmija fil-punt 7. L-operatur għandu jagħmel kontroverifika tal-informazzjoni fuq it-tikketta msemmija fl-Artikolu 7 mal-informazzjoni fuq id-dokumenti mehmuża. Ir-riżultat ta’ dawn il-verifiki għandu jissemma espliċitament fil-kontijiet dokumentati msemmija fil-punt 6.”
                           
                        
                              (d)
                           
                           
                              Il-Punt 8 għandu jinbidel b’dan li ġej:
                              “8.   Il-ħażna tal-prodotti
                              Għall-ħażna ta' prodotti, l-imkejjen għandhom jiġu ġestiti sabiex jiżguraw l-identifikazzjoni ta' lottijiet u sabiex jiġi evitat kull taħlit ma', jew kontaminazzjoni minn prodotti u/jew sustanzi li mhumiex konformi ma' dan ir-Regolament. Prodotti msemmija fl-Artikolu 1 għandhom ikunu identifikabbli b'mod ċar f'kull ħin.”
                           
                        
            
                  (3)
               
               
                  Id-Dispożizzjonijiet Speċifiċi huma emendati kif ġej:
                  
                              (a)
                           
                           
                              Fis-sezzjoni A, is-sitt paragrafu għandu jitħassar.
                           
                        
                              (b)
                           
                           
                              Is-sezzjoni b għandha tinbidel b'dan li ġej:
                              “B.   Unitajiet għall-preparament ta' prodotti li ġejjin mill-pjanti jew mill-bhejjem u għalf magħmul minn prodotti li ġejjin mill-pjanti u mill-bhejjem
                              Din is-Sezzjoni tapplika għal kull unità involuta fil-preparament, kif inhu ddefinit fl-Artikolu 4(3), tal-prodotti li saret riferenza għalihom fl-Artikolu 1(1), għall-kont tiegħu stess jew għall-kont ta' terza parti, u li jinkludu b'mod partikolari wkoll:
                              
                                          —
                                       
                                       
                                          unitajiet involuti fl-ippakkjar u/jew ippakkjar mill-ġdid ta' prodotti bħal dawn,
                                       
                                    
                                          —
                                       
                                       
                                          unitajiet involuti fit-tikkettjar u/jew tikkettjar mill-ġdid ta' prodotti bħal dawn.
                                       
                                    1.   Spezzjoni inizjali
                              Id-deskrizzjoni sħiħa tal-unità li saret riferenza għalih fil-punt 3 tad-Dispożizzjonijiet Ġenerali ta' dan l-Anness għandhom juru l-faċilitajiet użati mal-wasla, għall-ipproċessar, l-ippakkjar, l-ittikkettjar u l-ħażna tal-prodotti agrikoli qabel u wara x-xogħolijiet li jikkonċernawhom, kif ukoll il-proċeduri għat-trasport tal-prodotti.
                              2.   Unitajiet għall-preparament li jieħdu ħsieb ukoll prodotti li ma jiġux minn produzzjoni organika.
                              Meta l-prodotti li ma saritx riferenza għalihom fl-Artikolu 1 jiġu ppreparati, ippakkettati u maħżuna wkoll fl-unità ta' preparament konċernat:
                              
                                          —
                                       
                                       
                                          l-unità għandha jkollha żoni separati bil-post jew bil-ħin fi ħdan il-bini għall-ħażna ta' dawn il-prodotti kif hemm riferut fl-Artikolu 1, qabel u wara x-xogħolijiet,
                                       
                                    
                                          —
                                       
                                       
                                          ix-xogħlijiet għandhom isiru kontinwament sakemm tkun saret is-sekwenza kollha, mifrudin bl-ispazju jew bil-ħin minn xogħolijiet simili li jitwettqu fuq prodotti li mhumiex koperti minn l-Artikolu 1,
                                       
                                    
                                          —
                                       
                                       
                                          jekk dawn ix-xogħlijiet ma jsirux f’ħinijiet regolari jew f'ġurnata fissa, għandhom ikunu magħrufa minn qabel, b'limitu ta' żmien miftiehem mall-korp jew awtorità ta' spezzjoni,
                                       
                                    
                                          —
                                       
                                       
                                          kull miżura għandha tittieħed sabiex tkun żgurata l-identifikazzjoni tal-gruppi u sabiex ikun prevenut it-taħlit u tpartit ma' prodotti li ma nkisbux skont ir-regoli stabbiliti f'dan ir-Regolament,
                                       
                                    
                                          —
                                       
                                       
                                          xogħolijiet fuq prodotti skont ir-regoli stabbiliti f'dan ir-Regolament għandhom isiru biss wara li jitnaddaf it-tagħmir ta' produzzjoni. L-effikaċja tal-miżuri ta' tindif għandha tiġi ċċekkjata u rreġistrata.
                                       
                                    3.   L-ippakkjar u t-trasport ta' prodotti għall-unitajiet ta' preparament
                              Ħalib, bajd u prodotti magħmulin mill-bajd li ġejjin mill-biedja organika għandhom jinġabru indipendentament minn prodotti mhux magħmula skont dan ir-Regolament. Permezz ta' deroga, u soġġett għal approvazzjoni minn qabel mill-korp jew awtorità ta' spezzjoni, jista' jsir ġbir simultanju, fejn ikunu ttieħdu miżuri xierqa biex jiġi prevenut it-taħlit u t-tpartit ma' prodotti li ma jkunux inħadmu skont dan ir-Regolament u biex tiġi żgurata l-identifikazzjoni tal-prodotti maħduma skont id-dispożizzjonijiet ta' dan ir-Regolament L-operatur iżomm għad-dispożizzjoni tal-korp jew l-awtorità ta' spezzjoni l-informazzjoni relatata mal-ġranet ta' ġbir, is-sigħat, is-sekwenza u d-data u l-ħin tal-wasla tal-prodotti”
                           
                        
                              (c)
                           
                           
                              Fis-Sezzjoni E, għandu jitħassar il-punt 6.